Temeljem članka 107. Zakona o odgoju i obrazovanju osnovnoj i srednjoj školi  
(NN. 87/08., 86/09., 92/10., 105/10.-ispr., 90/11., 5/12., 16/12., 86/12., 126/12., 94/13., 152/14., 07/17., 68/18., 98/19., 64/20., 151/22. i 156/23.) članka 13. Pravilnika o radu, Pravilnika o Izmjenama i dopunama Pravilnika o radu OŠ Voštarnica-Zadar te članaka 5. i 6. Pravilnika o načinu i postupku zapošljavanja u Osnovnoj školi Voštarnica-Zadar (u daljnjem tekstu: Pravilnik) ravnateljica OŠ Voštarnica-Zadar, Asje Petričić 5E, 23 000 Zadar, objavljuje:

**NATJEČAJ**

**za zasnivanje radnog odnosa**

**na radnom mjestu**

1. **Učitelj edukacijsko-rehabilitacijskog profila,** dva izvršitelja (2) na određeno, puno radno vrijeme, 40 sati tjedno, do povratka nenazočnog radnika, mjesto rada u sjedištu poslodavca.

Na natječaj se mogu javiti muške i ženske osobe u skladu sa Zakonom o ravnopravnosti spolova (Narodne novine 82/08. i 69/17.)

**Uvjeti:**

Uz opći uvjet za zasnivanje radnog odnosa sukladno općim propisima o radu osoba koja zasniva radni odnos u školi mora ispunjavati i posebne uvjete propisane Zakonom o odgoju i obrazovanju u osnovnoj i srednjoj školi za osobe koje sudjeluju u odgojno-obrazovnom radu s učenicima i to poznavanje hrvatskog jezika i latiničnog pisma u mjeri koja omogućava izvođenje odgojno-obrazovnog rada, odgovarajuću vrstu i razinu obrazovanja kojom su osobe stručno osposobljene za obavljanje odgojno-obrazovnog rada i to:

za učitelja edukacijsko-rehabilitacijskog profila uvjeti su prema Zakonu o odgoju i obrazovanju u osnovnoj i srednjoj školi (NN br. 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 07/17., 68/18., 98/19., 64/20., 151/22. i 156/23.) članak 105. i prema Pravilniku o odgovarajućoj vrsti obrazovanja učitelja i stručnih suradnika u osnovnoj školi (NN 6/2019.) - čl. 28.st.1.

Zapreke za zasnivanje radnog odnosa u školi su propisane člankom 106. Zakona o odgoju i obrazovanju u osnovnoj i srednjoj školi, a nepostojanje istih se dokazuje prilaganjem uvjerenja da nije pod istragom i da se protiv kandidata ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi, ne starije od 90 dana.

Područja, način, mjesto i vrijeme održavanja postupka vrednovanja kandidata će biti objavljeni na web stranici škole <http://www.os-vostarnica-zd.skole.hr/natjecaji>

Uz **vlastoručno potpisanu prijavu** na natječaj kandidati su dužni priložiti:

1. životopis
2. diplomu odnosno dokaz o stečenoj stručnoj spremi
3. dokaz o državljanstvu
4. uvjerenje da nije pod istragom i da se protiv kandidata/kinje ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi ne starije od 90 dana od dana raspisivanja natječaja
5. elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje.
6. dokaze za ostvarivanje dodatnih bodova koje kandidati za radna mjesta učitelja mogu ostvariti sukladno Pravilniku o načinu i postupku zapošljavanja u OŠ Voštarnica-Zadar (oni kandidati koji to žele i imaju potrebne reference) i to za:

* za ostvareno napredovanje u struci: savjetnik 3 boda, mentor 2 boda,
* za osobne kompetencije stečene na edukacijama, konferencijama, kongresima i savjetovanjima iz područja odgoja i obrazovanja i to najmanje 5 potvrda: 1 bod,
* za sudjelovanje u školskim projektima i projektima fondova Europske unije- najmanje 3 potvrde: 1 bod,
* za ostvaren uspjeh tijekom studija: za rektorovu ili drugu vrijednu nagradu: 1 bod.

Svi dodatni bodovi iz točke 6. se ostvaruju zasebno te sudjeluju u ukupnom zbroju bodova postignutih u postupku vrednovanja kandidata.

Ukoliko kandidat uz natječajnu prijavu ne dostavi dokaze da ostvaruje dodatne bodove iz točke 6., neće ostvariti dodatne bodove.

Natječaj je objavljen 17.10.2024. g., a rok za dostavu prijave je 25.10.2024. g.

Navedene isprave odnosno prilozi dostavljaju se u neovjerenoj preslici.

Kandidati koji ostvaruju pravo prednosti pri zapošljavanju prema posebnim propisima dužni su se uz prijavu na natječaj pozvati na to pravo te uz prijavu priložiti sve dokaze o priznatom statusu, te imaju prednost u odnosu na ostale kandidate samo pod jednakim uvjetima.

Kandidat/kinja koji/a se poziva na pravo prednosti pri zapošljavanju na temelju članka 102. stavaka 1.-3. Zakona o hrvatskim braniteljima iz Domovinskog rata i članovima njihovih obitelji dužan/a je uz prijavu na natječaj pored navedenih isprava odnosno priloga priložiti i sve potrebne dokaze koji su dostupni na poveznici Ministarstva hrvatskih branitelja:

[DOKAZI POTREBNI ZA OSTVARIVANJE PRAVA PREDNOSTI PRI ZAPOŠLJAVANJU](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf)

Kandidat/kinja koja se poziva na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata uz prijavu na natječaj dužna je priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava prednosti pri zapošljavanju (članak 49.st.1.Zakona) dostupne na poveznici Ministarstva hrvatskih branitelja:

[DOKAZI POTREBNI ZA OSTVARIVANJE PRAVA PREDNOSTI PRI ZAPOŠLJAVANJU](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

Kandidat/kinja koji/a je pravodobno dostavio/la potpunu prijavu sa svim prilozima odnosno ispravama i ispunjava uvjete natječaja dužan/a je pristupiti vrednovanju odnosno testiranju prema odredbama Pravilnika o načinu i postupku zapošljavanja u Osnovnoj školi Voštarnica-Zadar.

Za kandidata koji ne pristupi postupku vrednovanja smatra se da je odustao od natječaja.

Osobni podaci kandidata, koji su sadržani u natječajnoj dokumentaciji, koristiti će se isključivo u svrhu provedbe natječaja u skladu s Uredbom Europske unije 2016/679 Europskog parlamenta i Vijeća od 17. travnja 2016. godine te Zakonom o provedbi Opće uredbe o zaštiti podataka (Narodne novine broj: 42/18).

Prijave na natječaj podnose se u roku 8 dana od dana objave natječaja neposredno ili poštom na adresu s naznakom „za natječaj“:

Osnovna škola Voštarnica – Zadar

Asje Petričić 5E

23 000 Zadar

(za natječaj)

Zaprimljenu dokumentaciju ne vraćamo kandidatima.

Kandidatom prijavljenim na natječaj će se smatrati samo osoba koja podnese pravodobnu i potpunu prijavu te ispunjava formalne uvjete iz natječaja. Nepravodobne i nepotpune prijave neće se razmatrati.

O rezultatima natječaja kandidati prijavljeni na natječaj bit će obaviješteni putem mrežne stranice školske ustanove (http://www.os-vostarnica-zd.skole.hr/natjecaji).

U slučaju da se na natječaj prijave kandidati/kinje koji se pozivaju na pravo prednosti pri zapošljavanju prema posebnom propisu, svi će kandidati biti obaviješteni o rezultatima natječaja pisanom poštanskom pošiljkom, pri čemu se kandidate koji se pozivaju na pravo prednosti pri zapošljavanju prema posebnim propisima izvješćuje pisanom preporučenom poštanskom pošiljkom s povratnicom.

KLASA: 112-02/24-01/24

URBROJ: 2198-1-8-01/01-24-1

Zadar, 17. listopada 2024. godine

Ravnateljica:

Irena Dukić, prof